

Analiza prikupljenih podataka u sklopu Akcionog plana za rodnu ravnopravnost Univerziteta u Sarajevu (GAP UNSA) 2024-2026
(akademska 2023/2024. godina)

Savjet za rodnu ravnopravnost Univerziteta u Sarajevu (dalje: Savjet), u sklopu redovnih aktivnosti (Statut UNSA, član 105, Poslovnik o radu Savjeta za rodnu ravnopravnost) i aktivnosti predviđenih Akcionim planom za rodnu ravnopravnost UNSA za period 2024 – 2026, prikupio je podatke i napravio rodnu analizu stanja na UNSA, a s obzirom na akademsko i administrativno osoblje. 

1. Prikupljanje podataka
Aktivnosti prikupljanja podataka započete su na 6. sjednici Savjeta (vidi: Zapisnik sa šeste sjednice Savjeta, br. 0101-8668-1 od 11. septembra 2024[footnoteRef:1]). Ipak, kako podaci iz eUNSA sistema nisu bili dovoljni za analizu, zaključeno je da je radi osiguravanja tačnosti i potpunosti, neophodno dobiti od fakulteta, akademija i Centra podatke o ukupnom broju diplomiranih studentica i studenata po svim ciklusima studija, ali i o broju zaposlenih žena i muškaraca iz reda nenastavnog osoblja uz strukturiranje tih podataka po službama i sistematiziranim radnim mjestima. Ova aktivnost je bila neophodna za dodatnu analizu rodne ravnoteže u stručnim, administrativnim i tehničkim službama Univerziteta, a prikupljeni podaci nastavno i administrativno osoblje se odnose na stanje dana 18. jula 2025. godine.  [1:  Dostupno na: https://www.unsa.ba/o-univerzitetu/kvalitet-na-unsa/savjet-za-rodnu-ravnopravnost-unsa.] 

Potrebno je napomenuti da je prema Zakonu o ravnopravnosti spolova BiH (Sl. glasnik BiH, 16/3, 102/9, 32/10) predviđena obaveza „prikupljanja, vođenja, analize i prikazivanja statističkih podataka razvrstanih po spolu” (ZoRS BiH, član 24). Na temeljenu dostavljenih podataka može se zaključiti da članice UNSA prikupljaju, vode i prikazuju statističke podatke razvrstane po spolu. Savjetu za rodnu ravnopravnost UNSA, 27 članica je dostavilo tražene podatke. Podatke nisu dostavili Akademija likovnih umjetnosti, Fakultet sporta i tjelesnog odgoja, Fakultet zdravstvenih studija i Institut za istoriju. 

2. Diplomirane/i studenti i studentice u akademskoj 2023/24. godini
U sferi univerzitetskog obrazovanja mogu se prepoznati najmanje tri prioritetna cilja koja se često tumače i kao  minimalni  uslovi  na  putu  ka ostvarivanju rodne ravnopravnosti u sferi visokoškolskog obrazovanja. Oni su i formalno prepoznati u različitim aktivnostima Evropske komisije i potvrđeni kroz  različite  programe  kao  što  je  na primjer  Horizon  2020.  Riječ  je  o postizanju  rodnog  balansa  u  istraživačkim  timovima,  osiguravanje  rodne ravnoteže u donošenju odluka i integracija rodne perspektive u istraživanja i nastavnu   praksu.   Vertikalna   i   horizontalna   rodna   segregacija   u   oblasti visokoškolskog obrazovanja (European  Parliament,  2015,  str.  8) osnovna  je prepreka na putu ka realizaciji ova tri cilja. Istovremeno, globalno se uočava smanjenje rodnog jaza u pogledu upisa na tercijarno obrazovanje, kao i u pogledu uspješnog završetka studija.
Ovakve trendove je moguće pratiti i na UNSA. U akademskoj 2023/24. godini na UNSA, žene čine 68 % od ukupnog broja osoba koje su završile studije (I, II i III ciklus te integrirani studij). Pregled po članicama je dat u tabeli br. 1.

Akademija scenskih umjetnosti

	
4
	
3
	
0
	
1
	
-
	
-
	
-
	
-

	
Arhitektonski fakultet

	24
	72
	20
	33
	-
	-
	2
	2

	
Ekonomski fakultet

	
77
	
164
	
58
	
141
	
-
	
-
	
4
	
3

	
Elektrotehnički fakultet

	
74
	
73
	
34
	
42
	
-
	
-
	
1
	
1

	Fakultet islamskih nauka
	
33
	
15
	
6
	
4
	
-
	
-
	
1
	
-



	
Fakultet za kriminalistiku, kriminologiju i sigurnosne studije

	
22

	
55

	
19
	
20
	
8
	
11
	
4
	
4

	
Fakultet političkih nauka

	42
	98
	45
	67
	-
	-
	3
	1

	
Fakultet za saobraćaj i komunikacije

	
38
	
32
	
12
	
21
	
-
	
-
	
0
	
2

	Farmaceutski fakultet
	
-
	
-
	
-
	
-
	
6
	
79
	
0
	
1



	
Filozofski fakultet

	31
	165
	14
	127
	-
	-
	2
	6

	Građevinski fakultet
	
15
	
27
	
16
	
21
	
-
	
-
	
1
	
-



	
Katolički bogoslovni fakultet 

	
-
	
-
	
-
	
-
	
2
	
1
	
-
	
-

	
Mašinski fakultet

	49
	41
	59
	45
	-
	-
	2
	-

	
Medicinski fakultet

	
-
	
-
	
-
	
-
	
34
	
75
	
6
	
9

	
Muzička akademija

	
12
	
18
	
14
	
10
	
-
	
-
	
-
	
-

	
Pedagoški fakultet

	
2
	
74
	
5
	
51
	
-
	
-
	
3
	
3

	
Poljoprivredno-prehrambeni  fakultet

	
13
	
49
	
12
	
48
	
-
	
-
	
0
	
1

	
Pravni fakultet

	
20
	
54
	
18
	
51
	
-
	
-
	
1
	
1

	
Prirodno-matematički fakultet 

	
33
	
111
	
25
	
96
	
-
	
-
	
2
	
7

	Stomatološki fakultet sa stomatološkim kliničkim centrom
	
-
	
-
	
-
	
-
	
33
	
75
	
-
	
-

	
Šumarski fakultet

	
11
	
16
	
11
	        
19
	
-
	
-
	
1
	
-

	
Veterinarski fakultet

	
-
	
-
	
-
	
-
	
10
	
24
	
2
	
3

	
Fakultet za upravu-pridružena članica

	
8
	
13
	
9
	
11
	
-
	
-
	
3
	
-

	
UKUPNO:
	508
	1080
	377
	808
	93
	265
	38
	44


Tabela br. 1 – Diplomirane studentice i diplomirani studenti (akademska 2023/24. godina
Iako u gore navedenim podacima vidimo značajan broj žene s obzirom na uspješno okončan I i II ciklus studija, odnosno integrirani studij, ipak uočava se i blagi pad s obzirom na doktorske studije gdje žene čine 54 % osoba koje su završile doktorske studije u 2023/24. godini. Značajno uključivanje žena u tercijalno obrazovanje prati i trend pada broja muškaraca koji završavaju dodiplomske i postdiplomske studija tako da je i ovo jedan od društvenih problema o kojem treba voditi računa.
Također, podaci se mogu analizirati i s obzirom na šira područja studija. Savjet je podatke o diplomiranim studentima i studenticama analizirao s obzirom na grupacije. S obzirom na dostavljene podatke na grupaciji umjetnosti, I ciklus studija u akademskoj 2023/24. godini završilo je 43 % muškaraca i 57 % žena, dok je II ciklus studija završilo 58 % muškaraca i 42 % žena. 
Na grupaciji tehničkih nauka generalno je ostvaren rodni balans. Od ukupnog broja onih koji/e su završili/e I ciklus studija 45 % su muškarci, a 55 % žene. Sličan balans je vidljiv i na II ciklusu studija (47 % muškaraca i 53 % žena), dok se na doktorskom studiju blago smanjuje broj žena. Od ukupnog broja onih koje/i su stekle/i zvanje doktora/ica nauka na fakultetima grupacije tehničkih nauka - 55 % su muškarci, a 45 % žene. 
Iz analize podataka može se zaključiti da žene u  značajnijoj  mjeri  sudjeluju u dodiplomskim i postdiplomskim obrazovnim programima, a značajnije odsustvo muškaraca u pojedinim oblastima također predstavlja rodni disbalans. Ipak, dostignuti  paritet  na  dodiplomskim  i  postdiplomskim  studijima treba dodatno analizirati na pojedinačnim fakultetima. Također, generalno se zapaža da žene i dalje u manjoj mjeri nego muškarci nastavljaju svoje studije na doktorskim programima. 
U grupaciji društvenih nauka, iako žene čine 69 % od ukupnog broja onih koji/e su završile/i I ciklus studija, odnosno 66 % od ukupnog broja onih koji/e su završile/i II ciklus studija, njihov broj značajno opada na doktorskom studiju. Od ukupnog broja onih koje/i su stekle/i zvanje doktora/ica nauka na fakultetima grupacije društvenih nauka – 62,5 % su muškarci, a 37,5 % žene.
U grupaciji humanističkih nauka rodni disbalans je izrazito izražen na dodiplomskim i postdiplomskim studijama. Na fakultetima ove grupacije, od ukupnog broja onih koji/e su završili/e I ciklus studija 21 % su muškarci, a 79 % žene. Sličan disbalans je vidljiv i na II ciklusu studija (12 % muškaraca i 88 % žena), dok se na doktorskom studiju smanjuje broj žena. Od ukupnog broja onih koje/i su stekle/i zvanje doktora/ica nauka na fakultetima grupacije humanističkih nauka - 40 % su muškarci, a 60 % žene. 
Na fakultetima grupacije prirodno-matematičkih i biotehničkih nauka, od ukupnog broja onih koji/e su završili/e I ciklus studija 21 % su muškarci, a 79 % žene. Sličan disbalans je vidljiv i na II ciklusu studija (23 % muškaraca i 77 % žena). Od ukupnog broja onih koje/i su stekle/i zvanje doktora/ica nauka na fakultetima grupacije prirodno-matematičkih i biotehničkih nauka - 27 % su muškarci, a 73 % žene. 
I u grupacija medicinskih nauka može se konstatirati visoko precenat žena (80 %) u ukupnom broju onih koje/i su završile/i integrirane studije. Međutim, i u ovoj grupaciji uočavamo da ovaj procenat pada na 62 % kada je riječ o doktorskim studijama.  

3. Nastavno osoblje
Savjet je na 7. sjednici analizirao iz eUNSA sistema generalne podatke o broju zaposlenika i zaposlenica na UNSA. Kada je riječ o nastavnom i naučno-istraživačkom osoblju, prema podacima iz 2024. godine, na UNSA je zaposleno 909 žena i 861 muškarac. 
Savjet je na 9. sjednici analizirao i podatke koje su dobiveni od Službe za NIR o broju zastupljenost žena i muškaraca kao voditelja i voditeljica projekta (vidi grafikon br. 1), kao i zastupljeno žena i muškaraca u ukupnom broju autora i autorica radova u WoS-u za period 2022-2023 godina (vidi grafikon br. 2).

Grafikon br. 1 – Voditeljice i voditelji projekata
[image: ]
Grafikon br. 2 – Autori i autorice radova u WoS-u 2022-2023
4. Nenastavno osoblje
Savjet je na 7. sjednici analizirao iz eUNSA sistema generalne podatke o broju zaposlenika i zaposlenica na UNSA. Kada je riječ o nenastavnom osoblju, na UNSA je zaposlena 751 žena i 333 muškaraca. Ipak, sa podacima koje je dostavila većina članica UNSA, mogli su se steći potpuniji uvidi u rodni (dis)balans u stručnim, administrativnim i tehničkim službama UNSA. U odnosu na podatke koje su dostavljeni Savjetu, žene su u značajno većem procentu nego muškrci, imenovane na pozicije sekretara/ki fakulteta/akademija/instituta. Također, žene čine većinu zaposlenica i u drugim službama fakulteta, te su zastupljene i na rukovodećim funkcijama, na primjer u bibliotekama, službama za računovodstvo i financije kao i službama za nastavu. Može se pretpostaviti da je ovakva situacija posljedica prethodne feminizacije studija kao što su studiji bibliotekarstva, prava i ekonomije. S druge strane, na pozicijama IT podrške skoro isključivo su na fakultetima/akademijama i institutima zaposleni muškarci, ali Savjet nije analizirao podatke o broju uposlenica i uposlenika UTIC-a što bi vjerovatno značajno uticalo na ovu sliku. 
Očekivano, na pozicijama pomoćnih radnica i radnika na održavanju higijene objekta i opreme isključivo su zaposlene žene te je i ovo svakako uticalo na visok procenat žena na pozicijama nenastavnog osoblja. 

5. Preporuke
Nastaviti redovno prikupljanje, vođenje, analizu i prikazivanje statističkih podataka razvrstanih po spolu, ali i eventualno proširiti ovu analizu s obzirom na evetualna odustajanja (i razloge odustajanja) studentica i studenata od dodiplomskih, postdiplomskih i doktorskih studija. 
S obzirom na analizu podataka na članicama, planirati adekvatne aktivnosti prilikom promocije upisa na članice UNSA.
Na temelju analize prikupljenih podataka u sklopu Akcionog plana za rodnu ravnopravnost Univerziteta u Sarajevu (GAP UNSA) 2024-2026, planirati adekvatne aktivnosti i narednom akcionom planu (AP) za rodnu ravnopravnost na UNSA što podrazumijeva i blagovremen početak rada na izradi APa, ali i planiranje sredstava za realizaciju pojedinih aktivnosti.

